Vyf onwettige jagters in reservaat vasgetrek | Maroela Media
Eskom leen geld te midde van verknorsing
Fietsryer vertel van 'koue stilte' ná tref-en-trap
Vyf onwettige jagters in reservaat vasgetrek
21 Januarie 2018
Vyf onwettige jagters is Saterdag binne die Kruger Nasionale Park in hegtenis geneem.
Konst. Monats Mamabolo, woordvoerder van die polisie, het gesê polisie van die Giyani-polisiëringsgebied het laat Saterdagaand omstreeks 23:00 op 'n wenk reageer van verdagtes wat glo op pad was om onwettig te jag.
'n Taktiese span wat bestaan uit die provinsiale spoorspan, misdaadintelligensie, 'n taktiesereaksie-eenheid en die Rhino8-span van Phalaborwa het 'n operasie tussen Hoedspruit en Phalaborwa op die R40-pad onderneem.
"Motors is gestop en deursoek en vyf verdagtes tussen 30 en 36 jaar oud is in die Sabi Sand-natuurreservaat binne die Krugerwildtuin vasgetrek," het Mamabolo gesê.
Volgens Mamabolo is daar beslag gelê op 'n Ford Figo met Mpumalanga-registrasie en-nommerplate, 'n jaggeweer sonder reeksnommer, ammunisie en 'n pistool sonder reeksnommer.
Die verdagtes sal in die Phalaborwa-landdroshof verskyn op aanklag van die onwettige besit van vuurwapens en ammunisie asook sameswering om beskermde spesies onwettig te jag.
Die verdagtes sal ondersoek word om vas te stel of hulle aan ander misdade verbind kan word.
2, dood, 15 beseer toe taxi, bakkie bots
70-jarige twee keer geskiet in beweerde huisroof
Lorainne fowler · 1 jaar gelede
Jagter · 1 jaar gelede
Dis n WILD STROOPER nie n onwettige JAGTER nie. Asb
Dit is 'n wildstroper en niè strooper, asseblief!!!
Jan Britz · 1 jaar gelede
As hulle tussen Hoedspruit en Phalaborwa gewerk het kan dit nie Sabie Sand wees nie! Die reservaat is n goeie 100+ km verder suid geleë. Dalk Olifants Wes, Grietjie of dalk Tshukudu?
Dankie vir jou korreksie Jan. Ek ken nie die omgewing nie en vind dit wat jy sê interessant omdat een van my gunsteling tydverdrywe is om via Google Earth die wêreld te verken.
Stella · 1 jaar gelede
Wat het geword van "Poachers will be poached" as hulle na plaasmoorde loop hoeveel meer gaan hierdie skelms weer vrykom?
Boere trek daagliks van hierdie poachers vas en niks gebeur nie, boonop sê hulle net die boere het ons geslaan en daar sit die boer in die tronk.
Suid Afrika moet renosterhorings uitvoer, die mark lekker versadig kry sodat die poachers nie geld vir dit kan kry nie.
Wendy · 1 jaar gelede
Beslis Nie JAGTERS Nie! Strippers ja! Kry julle opskrifte reg MM!! Julle maak jagters sleg lyk! Wat julle Nie is Nie! Hierdie mense is gevoelose stroopers!!!!